ഇംഗ്ലണ്ട് പര്യടനം അവസാനിച്ചാൽ ഇന്ത്യയെ കാത്തിരിക്കുന്നത് ആറ് രാജ്യങ്ങൾ പങ്കെടുക്കുന്ന ഏഷ്യാകപ്പ് ടൂർണമെൻറാണ് . ഇംഗ്ലണ്ട് പര്യടനം പൂർത്തിയാക്കിയെത്തുന്ന ടീമിനൊപ്പം വെറ്ററൻ വിക്കറ്റ് കീപ്പർ ബാറ്റ്സ്മാൻ എംഎസ് ധോണിയടക്കമുള്ള താരങ്ങൾ ചേരുമെന്നാണ് പ്രതീക്ഷിക്കപ്പെടുന്നത് . ഇന്ത്യൻ ക്രിക്കറ്റ് ടീം ഇംഗ്ലീഷ് ടെസ്റ്റ് പരീക്ഷയിലൂടെ കടന്നുപോകുമ്പോൾ അവധിക്കാലം ആസ്വദിക്കുകയാണ് ധോണി . ഹിമാചൽപ്രദേശിലെ ഷിംലയിലാണ് ധോണി കുടുംബസമേതം അവധിക്കാലം ചിലവഴിക്കുന്നത് . തന്ത്രപ്രധാന ഏഷ്യാകപ്പിന് മുൻപ് മനസ് കൂടുതൽ ഏകാഗ്രമാക്കാൻ കൂടിയാണ് ധോണിയുടെ ഈ യാത്ര . ഷിംല യാത്രയുടെ ദൃശ്യങ്ങൾ ധോണിയുടെ ഭാര്യ സാക്ഷി സിംഗ് ഇൻസ്റ്റാഗ്രാമിൽ പങ്കുവെച്ചിട്ടുണ്ട് . അടുത്ത വർഷം നടക്കുന്ന ലോകകപ്പിന് മുൻപ് ഇന്ത്യ കളിക്കുന്ന മേജർ ടൂർണമെൻറാണ് ഏഷ്യാകപ്പ് . ദുബായിൽ സെപ്റ്റംബർ 18നാണ് ഏഷ്യാകപ്പിൽ ഇന്ത്യയുടെ ആദ്യ മത്സരം .